cyanic-selkie/wikianc huggingface dataset:
John Roberts
Roberts ble nominert av president George W. Bush 19. juli 2005 til å etterfølge Sandra Day O'Connor etter at hun kunngjorde sin avgang. Etter høyesterettsjustitiarius William Rehnquist død 3. september og før senatshøringene var kommet igang, ble imidlertid Roberts nominert som justitiarius etter Rehnquist. Harriet Miers ble deretter nominert til å overta etter O'Connor, men den 27. oktober ba Miers president Bush om å trekke hennes kandidatur, noe han like etter godtok. Fire dager senere nominerte Bush Samuel Alito, en føderal dommer, til å overta etter O'Connor.
Roberts ble født i Buffalo i New York og vokste opp i Indiana. Han ble uteksaminert fra Harvard Law School i 1979. Fra 1980 til 1981 var han juridisk utreder for høyesterettsdommer Rehnquist. Han arbeidet for Ronald Reagan-regjeringen, fra 1981 til 1982 som spesialrådgiver for justisminister William French Smith og fra 1982 til 1986 som assisterende juridisk rådgiver til presidenten. Da han ble nominert til høyesterett var han dommer ved den føderale appellretten for District of Columbia.
Turn under Sommer-OL 1988
Turn under Sommer-OL 1988. Turn var med på det olympiske programmet for 21. gang under OL-1988 i Seoul. Det ble konkurrert om femten olympiske titler, åtte for menn og sju for kvinner. Sovjetunionen ble beste nasjon med tolv gullmedaljer foran Romania med tre.
Dan Park
Park hevder selv at hans arbeider ikke er rasistiske, men satiriske kommentarer på dagsaktuelle hendelser rundt politisk korrekthet i Sverige. Park er mest kjent for en intens offentlig debatt om ytringsfrihet som hans sak og kunst har skapt, spesielt i Danmark, hvor hans arbeid har vært utstilt i folketingsbygningen.
Kommunal vei 1098 (Hjelmeland)
Kommunal vei 1098 (Kv1098) i Hjelmeland går mellom Årdal og Årdal kai i Hjelmeland kommune. Veien er 495 meter lang.
Per 2014 var veien nedgradert til kommunal vei, den var tidligere nummerert fylkesvei 639.
Mads Asprem
Mads Michael Asprem (født 16. april 1961 i Levanger) er en norsk forretningsmann, bosatt i London.
Han gikk Levanger videregående skole og utførte så førstegangstjenesten, der han var hovedtillitsvalgt. Han tok BSc i økonomi ved Wharton School i Philadelphia i 1983 og MBA ved University of Chicago i 1987.
Fra 2006 til 2018 var Asprem administrerende direktør i skogplantingsselskapet Green Resources. Han hadde etablert selskapet i 1995. I 2016 var Green Resources det største skogbruksselskapet i Øst-Afrika og hadde plantet 440 000 dekar skog, men kom i en finansiell krise som endte med store tap. I 2018 etablerte han investeringsselskapet New Africa Impact med seg selv som ledende partner.
Han har også vært politisk interessert. I skoleårene hadde han verv i Levanger og Nord-Trøndelag Unge Høyre og satt en periode i Unge Høyres landsstyre. Han deltok på Unge Høyres elitekurs i 1977. I perioden 1981–1985 var han vararepresentant til Stortinget fra Nord-Trøndelag. Han møtte elleve dager på Stortinget i 1982, i en alder av 20 år og 5 måneder, som den yngste siden 1814.
Han er sønn av lærerne Anders og Karen Asprem (født Larsen).
El Palacio de Hierro
El Palacio de Hierro (spansk for «Jernpalasset») er en meksikansk varehuskjede. Den ble etablert i 1850 med navnet Fábricas de Francia, og tok dagens navn i 1891. Kjeden har hovedkontor i Mexico by. Varehusene har en rekke ulike butikker, for det meste fra eksklusive, internasjonale kjeder. El Palacio de Hierro sitt slagord er «Soy totalmente palacio» («Jeg er helt palass»).
Ålandsvatnet (Svalbard)
Ålandsvatnet er en av to bredemmede innsjøer like vest for Mittag-Lefflerbreen og ved foten av Trikolorfjellet, nordøst i Dickson Land på det sentraleSpitsbergen, Svalbard. Sjøene har ikke utløp i elv eller havet, og ligger sør for botten av Wijdefjorden. Innsjøen ligger på ca 200 moh. Det andre vannet ligger heter Hoglandsvatnet.
Arealet av sjøen er om lag 3 km², og den er ca 2 km lang.
19. serierunde i Premier League 2007/08
19. serierunde i Premier League 2007/08 begynte 26. desember med ni kamper og Manchester City mot Blackburn 27. desember.
Sverige under Sommer-OL 1968
Sverige under Sommer-OL 1968. 100 sportsutøvere fra Sverige deltok i flere sporter under Sommer-OL 1968 i Mexico by. Sverige kom på 20.-plass med to gull-, en sølv- og en bronsemedalje.
El Palacio de Hierro
Kjeden eier også butikker som har navna Casa Palacio og Boutique Palacio. I 2014 hadde kjeden til sammen 22 butikker, hvorav ni i Mexico by. I tillegg er den eier av kjøpesenteret Centro Coyoacán og medeier i en rekke andre kjøpesentre.
Nordre Pollen naturreservat
Nordre Pollen naturreservat ligger nord for Pollevannet i Ås kommune, Akershus. Reservatet ble etablert i 2005, og representerer en klassisk kystnær barskogstype ved Oslofjorden. Likevel er variasjonen stor, med lavfuruskog, bærlyng-barblandingsskog, blåbærgranskog og rik lågurtgranskog, samt innslag av andre skogtyper. Like i nærheten ligger Pollen naturreservat, med edellauvskog, som ble vernet i 1982.
Den eldste saga om Olav den hellige
Den eldste saga om Olav den hellige eller Den første saga om Olav den hellige er, som tittelen hentyder, en av de aller eldste og første kongesagaer som vi kjenner til.
Sagaen som forteller om Olav Haraldsson, helliggjort som Olav den hellige, ble av tidlige forskere datert til rundt 1160, men senere forskere har flyttet datoen til noen tiår senere. Som andre kongesagaer blir skaldekvad brukt for å både verifisere hendelsene og dekorere teksten.
Arbeidet er kun bevart i seks eller syv korte fragmenter (det er et fragment som forskerne strides om tilhører Den eldste saga). Den legendariske saga om Olav den hellige har lånt merkbart mye fra Den eldste saga, og man har benyttet Den legendariske saga som en hentydning til omfanget av Den eldste saga. Snorre Sturlason som var kjent for å bruke og vurdere alle tilgjengelige tekster benyttet også Den eldste saga eller noe tekst avledet fra denne da han skrev sin enkeltstående saga om Olav den hellige og tilsvarende når han omformet denne til sin Olav den helliges saga i Heimskringla. Man antar også at Styrmir Kárason har benyttet Den eldste saga i prosessen for sin Olavs saga (Óláfs saga).
Klemi Saban
Klemi Saban (hebraisk: קלמי סבן; født 17. februar 1980 i Netanya, Israel) er en profesjonell israelsk fotballspiller. Han er back og spiller akkurat nå i Hapoel Petah Tikva FC. Saban har tidligere spilt for Maccabi Netanya og Maccabi Haifa. Han spiller vanligvis på.
19. november
19. november er den 323. dagen i året og den 324. i skuddår. Det er 42 dager igjen av året. Dagen er også kjent som Mannsdagen.
Navnedag
Elisabet, Lisbeth, Isabel
Apecalypso nå
Apecalypso nå er et musikkalbum med Lars Mjøen og Knut Lystad, utgitt i 1980. Albumet ble først tilgjengelig på CD da samleboksen "Komplett galskap" kom ut 2007.
19. november
Fødsler
Se flere som er født 19. november i Kategori:Fødsler 19. november.
Undervannsakustikk
Undervannsakustikk er en av flere hoveddisipliner innen akustikk. Andre deler er romakustikk, bygningsakustikk, elektroakustikk og støybekjempelse.
Befatning med undervannsakustikk har både sivil og militær karakter, hvor sistnevnte særlig gjelder undervannsbåter.
Sivil innsats har tradisjonelt hovedsakelig vært deteksjon av fisk i stimer. I tillegg er kartografi av havbunnen blitt mere aktuelt på grunn av oljeutvinning til sjøs. Viktig er også kommunikasjon under vann med akustiske bølger siden elektromagnetiske bølger dempes svært sterkt.
Det viktigste frekvensområdet er 5 kHz til 100 kHz, men i seismikk er frekvenser under 100 Hz i bruk, og unntaksvis frekvenser oppe i MHz-området.
Bølgelengden hvor v er hastigheten og f frekvensen. Hastigheten er noenlunde konstant nær 1500 m/s.
Refleksjoner av bølgefronter skjer ikke bare i overflaten og ved bunnen og gjenstander, men også i sjikt med forskjellige temperaturer og saltinnhold. Dette kompliserer behandlingen av retursignalene. Gjenstander mindre enn halve bølgelengden kan knapt detekteres.
Aoshima
Aoshima (青島) er ei øy som tilhører byen Miyazaki i Japan. Øya har et areal på 4,4 hektar og en maksimal høyde over havet på 6 meter.
Aoshima er omgitt av unike steinformasjoner som er kjent som «Ogrens vaskebrett» (鬼の洗濯板 Oni no Sentakuita). På øya ligger tempelet Aoshima-jinja.
Fylkesvei 708
Fylkesvei 708 (Fv708) går mellom Melhus sentrum og Korsvegen i Melhus. Veiens lengde er 20,5 km.
Den tar av fra europavei 6 i Melhus og går sørover på vestsiden av Ånøya til Korsvegen.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Fylkesvei 4700
Frem til 2019 hadde veien betegnelsen fylkesvei 656.
Wei Wei
Wei Wei (kinesisk: 魏巍, pinyin: Wèi Wēi, født 16. januar 1920 i Zhengzhou i Kina, død 24. august 2008 i Beijing) var en kinesisk forfatter. Hans mest kjente verk, skrevet mellom 1959 og 1978, var 《东方》 (Dōngfāng, «Østen»), som han i 1982 fikk Mao Dun-prisen for.
Stige
En stige er et loddrett eller skråstilt sett av trinn som er festet til en vegg eller til to langsgående bærere. Den siste typen er vanligvis transportabel, men kan være fastmontert som nødutgang på hus.
De et finnes mange varianter av stiger, for eksempel stive stiger av treverk eller aluminium, og taustiger. «Stive taustiger» finnes på gamle seilskip, og kalles vevlinger. Stive stiger blir ofte laget i sett som ved å skyves oppover kan forlenge høyden. Denne egenskapen er spesielt godt synlig på brannvesenets stigebiler, hvor forlengelsen etterhvert foregår hydraulisk.
I henhold til arbeidstilsynet bør stiger i hovedsak brukes til adkomst, og ikke som arbeidsplattform.
Gardintrapp
En gardintrapp eller trappestige er en selvstående flyttbar stige, hengslet i midten så den former en omvendt V, med stag for å holde de to halvdelene i fast vinkel. Gardintrapper har flate trinn og en hengslet bakpart.
Standarder
Innen bygg og anlegg finnes den europeiske standarden NS-EN 131 for stiger som hovedsakelig går på utforming og sikkerhet. Den er delt inn i egne krav for godkjente stiger for amatørbruk og proffbruk (kalt EN 131 «PRO»). I 2017 ble EN 131-standarden oppdatert med nye krav. Proffstiger er ofte bredere enn hobbyutgavene.
Innen sjøliv har et EU-direktiv stilt krav om at personer som faller i sjøen skal kunne klare å komme seg opp igjen i båten uten hjelp fra andre personer. Dette direktivet resulterte i ISO-standarden NS-EN ISO 15085 "Beskyttelse mot fall overbord og bergning".
Innen industrimaskiner finnes standarden NS-EN ISO 14122 som stiller krav til permanente stiger for tilgang til maskineri.
Den norske EBA-standarden
Den norske bransjeforeningen for entreprenører Entreprenørforeningen – Bygg og Anlegg (EBA) har en egen godkjenningsordning som stiller strengere krav enn EN 131-standarden. En rekke store norske entreprenørselskap (blant annet Skanska, Veidekke, NCC, Peab, BetonmastHæhre, Backe og Kruse Smith ) krever at det kun skal brukes stiger godkjent i henhold til denne ordningen for alt arbeid som utføres arbeid på vegne av dem, inkludert innleide selskaper. EBA-standarden skal sikre sikkerhet og komfort for proff bruk av arbeidere.
Sikkerhet
Mange stigerelaterte ulykker skjer på grunn av stigen glir på grunn av "glatt underlag, feil vinkel, utslitte stigesko, eller at brukeren tar for store sjanser". Riktig opplæring og gode holdninger kan virke forebyggende. Stigen bør sikres under bruk, hvilket kan innebære å feste den i toppen, sikre mot utglidning i bunn, at stabiliteten sikres, at den er minst 1 meter høyere enn adkomstnivået, og at man fortrinnsvis benytter andre tilkomstmetoder som personløfter (lift) dersom dette er mulig.
The Soul of Ike & Tina Turner
The Soul of Ike & Tina Turner er det første studioalbumet til Ike & Tina Turner som ble gitt ut i 1960. Albumet er kjent for deres første single-hit A Fool in Love, som nådde en andreplass på R&B-listene, deretter kom singlene You're My Baby og I'm Jealous som ikke ble noen suksess, noen av de, mens «I Idolize You» var en topp-fem R&B-hit.
Sporliste
Side 1:
Side 2:
Romferd
En romferd er en reise utenfor Jordens atmosfære (til verdensrommet).
I motsetning til ubemannede ferder krever bemannede romferder ekstra utstyr til overlevelse, men mindre fjernstyring og robotisering ettersom noen av oppgavene delvis kan utføres av romfarerne ombord i romfartøyet/romkapselen.
Et romfartøy med besetning må tilpasses menneskekroppens fysiologiske krav: atmosfære-trykk i kabinen og regulering av kabinens luftsammensetning (blant annet å tilføre oksygen og fjerne CO2). På lengre ferder må romfartøyet ha lagre av vann og ernæring, samt mulighet for toalettbesøk og hvile. Til romvandring, utenfor romfartøyet, er det ytterligere krav, blant annet en romdrakt.
Den første bemannede romferden var den sovjetiske Vostok 1 med Jurij Gagarin i 1961.
Jan Boven
Jan Boven (født 28. februar 1972 i Woldendorp ved Delfzijl, Groningen) er en tidligere, profesjonell nederlandsk landeveissyklist. Hans karriere begynte i 1996 for det nederlandske laget Rabobank.
I april 2008 ble det kjent at han etter rittet Scheldeprijs Vlaanderen skulle gå over i rollen som leder for Rabobanklaget. Bovens sluttresultat i det rittet var 91.-plass.
Boven er kjent som en meget god hjelperytter, noe som ga ham kallenavnet «Jantje Buut'nblad» (en meget sterk hjelper). For seg selv har han ikke oppnådd mange gode resultater i sykkelkarrieren. I 2001 ble Jan Boven gjestemedlem i sykkelklubben FTC Toer '80 fra Bellingwolde i den nederlandske provinsen Groningen. Han bor i Minderhout i Belgia med konen Barbara og deres to barn.
Liste over Catalonias presidenter
Liste over Catalonias presidenter 1359–1714
Haukerød skole
Haukerød skole er en barneskole i Sandefjord kommune i Vestfold. Den nåværende skolen åpnet i 2013.
Den opprinnelige skolen ble bygget i 1918 og overtok etter Bø og Lundeby skoler som da ble nedlagt. I 1953 ble skolen utvidet med et ekstra bygg, og den fikk gymsal i 1969. Gymsalen og det eldste bygget ble revet i 2012, da byggingen av den nye skolen begynte. Murbygget fra 1953 ble revet sommeren 2013, og den nye skolen åpnet til skolestart samme år.
Fylkesvei 5908
Fylkesvei 68 i Møre og Romsdal er en ringvei i Ørsta med utgangspunkt i Nordre Vartdal. Veiens lengde er 3,3 km.
Før 1. januar 2010 hadde veien betegnelsen fylkesvei 63, og frem til 2019 fylkesvei 68.
14. serierunde i 2. divisjon avdeling 3 2008
'''14. serierunde i 2. divisjon avdeling 3 2008''' startet 1. august og endte med to kamper den 4. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.
Dan River kullkraftverk
Dan River kullkraftverk er et kullkraftverk i Rockingham County i delstaten Nord-Carolina i det østlige USA. Det har en installert produksjonskapasitet på 276-290 MW fordelt på 3 enheter med 2 x 70 MW turbiner og 1 x 150 MW. Brenselkilden er kull. Anlegget stod ferdig utbygd i 1949.
I 2006 hadde hele anlegget utslipp på 7,2306 mill tonn CO2.
Leipzig
Leipzig er en by i delstaten Sachsen øst i Tyskland med over en halv million innbyggere.
Byen er kjent for store varemesser, men også som en gammel kultur- og universitetsby. Byen er også et sentrum for tysk forlagsvirksomhet.
Beliggenhet
Leipzig ligger midt i det lavlandsområdet som kalles Leipziger Tieflandsbucht, som igjen er en del av det nordtyske lavlandet. Østover og sørover fra Leipzig stiger landet mot mer høytliggende deler av Sachsen.
Gjennom Leipzig renner elva Weiße Elster, som innafor byens grenser mottar sideelvene Pleiße og Parthe. I Leipzig deler Elster seg i to løp, som renner sammen igjen ved Halle. Leipzigs høgeste punkt er Monarchenhügel på 159 moh.
District of Columbia
District of Columbia (DC) er et av USAs 94 føderale distrikter og har sammenfallende grenser med byen Washington. Det er et av fem føderale distrikter som ikke dekker en delstat, og ble opprettet i 1790 i forbindelse med grunnleggelsen av Washington. miniatyr|Grensene gjennom historien Det dekker et landområde på 177 km² og hadde innbyggere per. Distriktet støter til Virginia vest for elven Potomac, og er ellers omgitt av Maryland.
Olaf Rustad
Olaf Fredrik Rustad (født 13. mai 1857 i Christiania, død 26. mai 1924) var en norsk skipsreder og politiker (H).
Leipzig
Natur og miljø
På elvesletta langs Elster finnes ennå et sammenhengende lauvskogsbelte, som lokalt kalles Leipziger Auwald. Mye av denne skogen er bevart også i sentrale deler av Leipzig, sjøl om det i løpet av siste halvdel av 1900-tallet har foregått virksomhet som både har redusert utbredelsen og forstyrra den økologiske balansen. Fra 1930-åra begynte en å bryte brunkull i dagbrudd rundt Leipzig, og i løpet av DDR-tida økte utvinningstakten. På den måten ble store områder totalt omskapt, og en del av elveskogen ble også fjerna, samtidig som alle dagbruddene førte til en lavere grunnvannsstand. Det ble også satt i gang store flomforebyggende arbeider, som bygging av demninger og flomverk, slik at elveskogen ikke lenger fungerte som naturlig oversvømmingsområde.
På 1950-tallet var de gamle møllekanalene som var blitt anlagt i middelalderen for å gi vann til byens møller så tilgrisa av avrenning fra kullverkene at mange av dem ble lagt i rør eller fylt igjen, og Leipzig mista dermed mye av sitt særpreg som elveby. Nesten alt resterende åpent vann i Leipzig og omegn var biologisk dødt på grunn av giftige utslipp. Siden 1990 har det foregått en etappevis gjenåpning av gjenfylte vannløp.
I tillegg til vannforurensninga førte brunkullforbrenninga i kraftverkene, industrien og i hjemmene til en uhørt grad av luftforurensning og sur nedbør som bl.a. tærte på byens eldre bygninger; særlig var byggverk og utsmykning av sandstein utsatt. På 1970- og 80-tallet gjaldt Leipzig for å være en av de verst forurensa storbyene i Europa, og falsk krupp var en utbredt barnesjukdom. Etter Tysklands gjenforening førte en nedlegging av den mest forelda industrien og en modernisering av kraftverkene og boligoppvarminga til en rask bedring av luft- og vannkvaliteten.
I dag regnes Leipzig takket være sine elveskoger, sine kolonihager og et stort antall eldre og nyanlagte parker som en av de grønneste byene i Tyskland. Sju prosent av byen er skog, øvrig grønnstruktur utgjør omtrent halvparten av arealet.
På 1990-tallet ble brunkullutvinninga stansa, og et stort arbeid med å reparere tidligere dagbrudd tok til. Flere steder er dagbrudd omskapt til kunstige dammer og sjøer, for eksempel ved Cospuden, som er blitt et populært rekreasjonsområde for byens befolkning, markedsført som «Leipziger Neuseenland».
Bydeler
Leipzig er delt i 10 administrative bydeler («Stadtbezirke»), som igjen er delt i 84 mindre, administrative deler («Ortsteile»). Dagens administrative inndeling stammer fra 1992, og Stadtbezirke og Ortsteile må ikke forveksles med de historiske bydelene («Stadtteile»), som er tidligere sjølstendige kommuner som i historias løp er blitt innlemma i byen.
Historie
I året 1015 ble en borg oppført der de viktige handelsrutene Via Regia og Via Imperii krysset hverandre, «der lindetrærne står». I ly av denne borgen oppsto en bosetning av kjøpmenn og handverkere, som i 1165 ble gitt byrettigheter av markgreve Otto av Meissen. Byen fikk navnet Libzi etter lindene (sorbisk: lipa, «lind»).
Under reformasjonen var Leipzig i begivenhetenes sentrum; det var på Pleißenburg at Martin Luther i 1519 møtte sin motstander Johannes Eck (Leipzigdisputasen). Reformasjonen ble endelig innført i Leipzig først i 1539.
Under den schmalkaldiske krigen og trettiårskrigen var Leipzig flere ganger under beleiring, og endog inntatt og plyndra. Både i 1631, 1632 og 1642 ble store slag utkjempa så å si utenfor Leipzigs porter; det første og siste ved Breitenfeld, det andre ved Lützen. 1600-tallet var til overmål også ei tid da kolera og pest herja i byen.
Byen kom imidlertid snart til velstand etter prøvelsene på 1600-tallet, og på 1700-tallet utfolda forlagsvirksomhet, musikkliv, teater og forskning seg. Leipzig fikk gatebelysning alt i 1701, og vant seg ry som «Lille Paris». Sjuårskrigen la på nytt tunge byrder på byens borgere, og byen måtte for ei tid se seg okkupert av Preussen. Under Napoleonskrigene ble et av de mest avgjørende slagene utkjempet nær byen, det som er blitt hetende folkeslaget ved Leipzig.
Leipzig kom tidlig med i den tyske industrielle revolusjonen; i 1839 åpna den første tyske jernbanen av noen lengde mellom Dresden og Leipzig, og Leipzig framstod etter hvert som det viktigste trafikknutepunktet i Midt-Tyskland. Som en følge dels av industrialisering, dels av byutvidelser, utvikla Leipzig seg i løpet av andre halvdel av 1800-tallet til en storby, og i 1871 passerte innbyggertallet 100 000. Etter Tysklands samling ble Leipzig i 1888 gjort til sete for Tysklands høyesterett. Særlig fra 1890 gjennomgikk Leipzig en rivende utvikling, og i 1933 nådde byen sitt høyeste innbyggertall noensinne – nær trekvart million.
Olaf Rustad
Rustad begynte i rederiet Winge & Co. i 1872. Han gikk gradene i selskapet, og endte opp som eneinnehaver fra 1900. I 1903 gikk han over til Det Søndenfjelds Norske Dampskibsselskab, der han var direktør frem til 1919.
Leipzig
Historie
Under andre verdenskrig ødela allierte bomber mye av bysentrum, til byen den 18. april 1945 ble inntatt av amerikanske tropper. Under Jaltakonferansen ble området rundt Leipzig overført til den sovjetiske besettelsessonen.
Olaf Rustad
Fra 1902 til 1907 satt Rustad i Kristiania kommunestyre, de første år også i formannskapet. Han var også medlem i havnestyret og handelskammeret og satt i flere bedriftsstyrer.
Leipzig
Historie
Sjøl om Leipzig var Øst-Tysklands nest største by, og ble gjort til en av tre distriktshovedsteder i Sachsen, førte DDR-tida byen inn i en periode med kontinuerlig tilbakegang i folketall. Befolkninga i Leipzig spilte en avgjørende rolle under de folkelige protestene som skulle ende med DDRs oppløsning. I løpet av 1989 utvikla den såkalte mandagsbønnen i Nikolaikirka seg til større og større mandagsdemonstrasjoner, som på det meste telte 70 000 mennesker.
Olaf Rustad
Han ble innvalgt på Stortinget for Hammersborg krets i Kristiania i 1913 og ble gjenvalgt to ganger. Rustad satt i næringskomite nr. 1 alle tre perioder, og i siste periode også i valgkomiteen.
Leipzig
Historie
I 1996 ble Leipzigs nye messeområde, som er Europas mest moderne utstillings- og kongressentrum, høytidelig åpna. Leipzig har i dag gjenvunnet sin rolle som viktig messe-, medie- og universitetsby
Olaf Rustad
Rustad var medlem av Sjøfartsrådet 1910–12 og av Hovedbanens direksjon fra 1911 til sin død. Han var medlem av tallrike kommisjoner og utredningsutvalg.
Leipzig
Næringsliv
Før krigen lå tyngdepunktet i Leipzigs næringsliv innen grafisk industri, støperier og tekstilindustri – foruten rollen byen hadde som messearrangør. I DDR-perioden skjedde en sterk satsing på brunkullutvinning med tilhørende energiproduksjon og tungindustri. Leipzig ble også et tyngdepunkt i Øst-Tyskland for bygging av anleggsmaskiner og for radio- og fjernsynsteknikk.
Etter Tysklands gjenforening brøt nær sagt all industriproduksjon sammen. Bare et fåtall bedrifter overlevde privatisering.
Leipzig forsvarer sin århundrelange rolle som handelsknutepunkt med etableringa av store postordre- og fraktselskap som Amazon og DHL i 2006 og 2008.
En liten forhistorie
Middelalderbyen Leipzig vokste frem i veikrysset mellom Via Regia and Via Imperii og har siden vært et viktig knutepunkt både for lokal, nasjonale og internasjonal trafikk. Jernbanestrekningen Leipzig–Dresden ble åpnet i 1839. I 1945 havnet byen i sovjetkontrollert område og befant seg i østblokken til sovjetregimets sammenbrudd i 1990. I denne perioden var trafikken til og fra landene utenom østblokken svært beskjeden, men etter Tysklands gjenforening har forbindelsene særlig med Vest-Tyskland tatt seg veldig opp.
Kollektivtrafikk
Leipzigs kollektivtrafikk er betydelig styrket etter Tysklands gjenforening. Leipziger Verkehrsbetriebe forestår bytrafikken og har ca. 134 mill. passasjerer årlig. Som ellers i den tidligere østblokken står trikken sterkt. Byen har Tysklands nest største sporveisnett, med 13 linjer; hertil kommer 61 ordinære bussruter og 10 nattruter. Byen fikk trolleybusser i 1938. Den arrangerte i 2012 en internasjonal trolleybussmesse selv om den siste trolleybussruten ble nedlagt i 1975.
I 2001 gikk en rekke ruteselskaper sammen i Mitteldeutsche Verkehrsverbund (MDV), med et felles rute- og billettsystem for all tog-. buss- og sporveistrafikk innen et område på ca. 8000 km², med 1,8 mill. innbyggere.
Biltrafikk
Da Adolf Hitler fikk bygget motorveier (Autobahnen) i 1930-årene, lot han dem gå utenom byene, men med forbindelser til disse. Således ble A 9 og A 14 i 1936 anlagt slik at de møttes i et kryss nordvest for Leipzig. I 2006 ble de to motorveiene også forbundet med A38-motorveien sør for byen. Dermed fikk denne en komplett bilring.
District of Columbia
Distriktet utgjør en domskrets der førsteinstansdomstolen er U.S. District Court for the District of Columbia, med 16 dommerhjemler og tinghus på Constitution Avenue. Ankesaker går til anneninstansdomstolen U.S. Court of Appeals for the District of Columbia Circuit.
Leipzig
Sykkel
Som de fleste tyske byer er Leipzig forholdsvis sykkelvenning. Sykkelveinettet er omfattende, i tillegg til at sykling mot kjøreretning er tillatt i mange enveisregulerte sentrumsgater.
District of Columbia
Distriktets United States attorney har både ordinære føderale oppgaver og ansvar for lokal rettshåndhevelse (i byretten Superior Court of the District of Columbia). Embetet er landets største, med mer enn 350 påtaleadvokater og 350 støttepersonell.
Bram de Groot
Bram de Groot (født 18. desember 1974 i Alkmaar, Noord-Holland) er en tidligere profesjonell nederlandsk landeveissyklist. Han syklet for det nederlandske laget Rabobank fra 1999 til 2009.
Leipzig
Flytrafikk
Områdets hovedflyplass ligger utenfor Halle. Trafikken fikk en voldsom vekst etter Tysklands gjenforening og økte fra ca. 275 000 passasjerer i 1990 til 2 240 860 i 2013. Innen godstransport er flyplassen Tysklands nest største, med 887 101 tonn i 2013. Den har S-baneforbindelse med bl.a. Leipzig, Halle og Zwickau, og direkte jernbaneforbindelse også med byer som Hannover, Köln og Magdeburg.
Kulinariske spesialiteter
Leipzig har flere lokale spesialiteter å by på, for eksempel Leipziger Allerlei, Leipziger Lerche og Gose. Leipziger Allerlei er en grønnsaksrett som serveres med ferskvannskreps, krepsesmør og små hvetebrød. Leipziglerker ble på 1700- og 1800-tallet tilberedt av småfugl og servert som fylte posteier. Etter at fangstforbud for sangfugler ble innført i 1876, utvikla oppfinnsomme bakere en mørdeigskake med marsipanfyll som av utseende kunne minne om originale lerker. Gose er et overgjæra øl som opprinnelig stammer fra Goslar.
Personligheter
Leipzig har mange store sønner og døtre, som for eksempel filosofen Gottfried Wilhelm Leibniz, komponisten Richard Wagner eller politikeren Karl Liebknecht. Tallrike ikke mindre berømte personligheter har tilbrakt deler av livet i Leipzig, som Johann Wolfgang von Goethe, som komponistene Johann Sebastian Bach, Robert Schumann, Edvard Grieg, Gustav Mahler og Felix Mendelssohn Bartholdy, fysikeren Werner Heisenberg og bilfabrikanten August Horch. Tom og Bill Kaulitz fra rockebandet Tokio Hotel kommer også fra Leipzig.
District of Columbia
Distriktets United States marshal har ansvar for sikkerheten i en rekke føderale domstoler i distriktet.
Reier Søberg
Reier Søberg (født 18. september 1953) er en norsk statstjenestemann. Fra 2007 til 2018 var han departementsråd i Nærings- og handelsdepartementet.
Søberg er utdannet cand.oecon.. Han ble avdelingsdirektør i Industridepartementet i 1985, spesialrådgiver i EF-saker fra 1989. I 1993 ble han utnevnt til ekspedisjonssjef i Nærings- og handelsdepartementet, hvor han fra 2001 ble leder for eierskapsavdelingen, som forvalter selskaper som staten har direkte eierskap i. I denne jobben forvaltet han verdier for flere hundre milliarder kroner.
Torre Insignia
Torre Insignia, også kjent som Torre Banobras, er en bygning i området Tlatelolco i Mexico by. Den er tegna av arkitekten Mario Pani Darqui, og er med sin karakteristiske pyramideform et kjent landemerke. Da den sto ferdig i 1962, var den med sine 127 meter byens nest høyeste bygning etter Torre Latinoamericana. Torre Insignia har Amerikas største klokkespill, med 47 store bjeller. Bygninga har overlevd fire store jordskjelv uten at fasaden har blitt skada.
District of Columbia Court of Appeals
District of Columbia Court of Appeals er den høyeste domstolen i Washington, DC. Den tilsvarer omtrent høyesterettene i de amerikanske delstatene. Den må ikke forveksles med U.S. Court of Appeals for the District of Columbia Circuit, som er en føderal domstol.
Domstolen ble opprettet av den amerikanske Kongressen i 1970. Den behandler ankesaker fra Washingtons lokale domstol, Superior Court of the District of Columbia, samt en rekke lokale etater.
Sandnes (Sør-Varanger)
Sandnes (skoltesamisk: Kueʹttjokk, nordsamisk: Goađak, kvensk: Kotajoki) er et boligområde i Sør-Varanger ti kilometer sør for Kirkenes. Tettstedet har egen barneskole, Sandnes skole og ligger mellom tettstedene Hesseng og Bjørnevatn
7. panserdivisjon (Wehrmacht)
7. panserdivisjon (tysk: 7. Panzer-Division), mest kjent som «Spøkelsesdivisjonen», var en panserdivisjon som under andre verdenskrig blant annet var ledet av den tyske generalen Erwin Rommel. Panserdivisjonen var en gave direkte fra Adolf Hitler, og den spilte en viktig rolle for nederlaget til Frankrike i 1940.
Balto (hund)
«Balto» (født ca. 1919, død 14. mars 1933) var en trekkhund av typen husky (skjønt noen kilder oppgir alaskan malamute), og lederhunden til Gunnar Kaasen under siste etappe av serumløpet til Nome vinteren 1925.
Balto fikk heltestatus etter løpet, selv om det var Leonhard Seppalas lederhund «Togo» som sto for den største bragden. Togo løp nærmere 420 km (tur/retur) av det 1085 km lange serumløpet til Nome. Det var nær dobbelt så langt som neste beste hund, som heller ikke var Balto. Dette provoserte Seppala ganske kraftig, som selv uttalte:
Leonhard Seppala oppdrettet og eide både Balto og Togo. Balto var oppkalt etter den samiske oppdageren og eventyreren Samuel Balto fra Karasjok, som blant annet fulgte Fridtjof Nansen på en ekspedisjon til Grønland. Balto ble 14 år gammel. Balto ble udødeliggjort i form av en statue som ble reist i Central Park, New York, etter løpet.
I 1995 kom det en animasjonsfilm, Balto, som var løst basert på historien om virkelighetens «Balto».
Alf Daniel Moen
Alf Daniel Moen (født 2. februar 1950 i Forbygda i Stjørdal i Nord-Trøndelag) er en norsk politiker (Ap).
Han har fagbrev som skogsarbeider og har hatt sitt yrkesliv i Meraker Brug. Han var også formann i Stjørdal faglige samorganisasjon i mange år, og hadde en rekke tillitsverv i fagbevegelsen gjennom Norsk Skog- og Landarbeiderforbund og som medlem av representantskapet i Fellesforbundet.
Jurij Jevdokimov
Jurij Aleksejevitsj Jevdokimov (russisk: Юрий Алексеевич Евдокимов) (født 1. januar 1946 i Klevan, Ukraina) var den russiske oblasten Murmansks guvernør, noe han har vært siden 1. desember 1996. Jevdokimov ble gjenvalgt 26. mars 2000. Han er gift, og har to barn. Han kom til Murmansk i 1974 fra Caparoge i Ukraina som ingeniør og var instruktør for transport i 10 år. Så fullførte han kommunistpartiets skole i St. Petersburg, deretter jobbet han i bygningsavdelingen i Murmansk og var partisekretær for kommunistpartiet i Murmansk oblast inntil han i 1996 ble valgt til guvernør.
Alf Daniel Moen
Moen ble medlem av Stjørdal kommunestyre i 1984 og Stjørdals ordfører i 1986. I 1994 byttet han verv med varaordfører Einar Wollebæk Andersen, som så ble ordfører. Fra 1994 til 1995 var Moen leder i Nord-Trøndelag Arbeiderparti. Han var blant de som først tvilte, men endte med å støtte Arbeiderparti-ledelsens syn på norsk medlemskap i EU. Etter kommunevalget i 1995 ble han på nytt ordfører i Stjørdal. Ved kommunevalget i 1999 mistet han flertallet i kommunestyret, og Johan Arnt Elverum ble ordfører. Alf Daniel Moens ordførerperiode var preget av sterk vekst i folketallet og kommunens oppgaver. Han la ned en stor innsats for at Statoils driftsadministrasjon for midtre del av Norskehavet ble lagt til Stjørdal.
Alf Daniel Moen var ønsket som stortingskandidat ved stortingsvalgene i 1989, 1993, 1997 og 2001. Først i 2001 sa han seg villig til å bli nominert, men den sittende representanten Jon Olav Alstad ble renominert.
I 2003 ble Moen innvalgt i Nord-Trøndelag fylkesting. Det ble samtidig innført en parlamentarisk styreform i fylkeskommunen. Alf Daniel Moen ble leder for et fylkesråd bestående Arbeiderpartiet og Senterpartiet, som satt frem til 2007. Fra 2007 til 2011 ledet han et fylkesråd bestående av Arbeiderpartiet, Høyre, Venstre og Kristelig Folkeparti. Moen stilte ikke til gjenvalg til fylkestinget i 2011.
Litteraturåret 1976
Litteraturåret 1976 er en oversikt over utgivelser, hendelser, prisvinnere og avdøde personer med tilknytning til litteratur i 1976.
Dødsfall
|| forfatter ||align=center|85 ||align=center| 1890 ||
Fritigern
Fritigern (gotisk: Frithugairns, «ønsker fred», død 380), konge av vestgoterne (369-380), var en av de prominente germanske krigerkongene viss militære seire i goterkrigen 377–382 til slutt førte til fallet til den vestlige delen av Romerriket rundt 100 år senere.
Fritigern var en rival av Atanarik, en annen prominent leder, og foretrukket av den romerske keiseren Valens hovedsakelig på grunn av at han hadde konvertert til arianisme, en form for kristendom som var populær på den tiden og som Valens sympatiserte med. Vestgoterne var under tungt press fra hunnerne som allerede hadde erobret deres slektninger, østgoterne. I 376 ba vestgoterne Valens om å få krysse Donau og slå seg ned i romersk territorium som hunnerne ikke kunne nå på den tiden på grunn av deres manglende evne til å krysse Donau med stor kraft.
Valens gikk med på å la Fritigerns tilhengere slippe inn i riket. I bytte måtte de gå inn i militær tjeneste, men ville bli behandlet på samme måte som andre romerske undersåtter. Men ingenting av dette skjedde. I løpet av høsten 376, hjalp romerne Fritigerns folk over Donau og til å slå seg ned i provinsen Moesia. Men mange av tilhengerne til Atanarik slapp også over elven, noe som gjorde det vanskeligere for Fritigern i å styre sitt folk.
I 377 herjet tørke områdene som vestgoterne hadde slått seg ned i, og deres bønn om hjelp forble ubesvart. De romerske guvernørene i området, Lupicinus og Maximus, behandlet dem faktisk dårlig. Uten annet valg enn å kjempe eller dø, ledet Fritigern sitt folk i krig (goterkrigen 377–382), og vestgoterne tok snart kontroll over store deler av naboprovinsen, den rikere Thrakia. Krisen fortsatte i 378 og den 9. august hevnet Fritigern sine slektningers nederlag 109 år tidligere i slaget ved Naissus ved å påføre romerne deres verste militære nederlag på flere århundrer i slaget ved Adrianopel.
Fritigerns seier førte snart til at vestgoterne tok kontroll over nesten hele Balkan. Selv om hans hær manglet beleiringsmaskiner som trengtes for å ta den romerske hovedstaden Konstantinopel, raidet de Hellas, og etterlot kun små områder uplyndret, inkludert byen Athen.
Fritigern fortsatte å kjempe med romerne med blandet suksess i to år etter hans store seier og vant etterhvert anerkjennelse som konge blant de fleste vestgoterne innenfor riket. Da han døde, ble Atanarik konge over hele det vestgoterske folket og inngikk til slutt fred med romerne.
Georges Bizet
Georges Bizet (født 25. oktober 1838 i Paris, Frankrike, død 3. juni 1875 i Bougival, Frankrike) var en fransk komponist og pianist fra romantikken. Han er antageligvis mest kjent for operaene Carmen og Perlefiskerne.
Bakgrunn
Bizet ble født i Paris 26 rue de la Tour d'Auvergne. Han ble registrert under navnet Alexandre-César-Léopold Bizet, men ble døpt Georges Bizet og ble kjent under sistnevnte navn. Han ble innskrevet i musikkonservatoriet i Paris i 1848, fjorten dager før sin tiårsdag.
Hans Aanrud
Hans Aanrud (født 3. september 1863, død 11. januar 1953) var en norsk forfatter.
Georges Bizet
Karrière
I 1857 førte iscenesettingen av enakteroperetten Le docteur Miracle til at han vant en andel av en premie gitt av Jacques Offenbach. Han vant også musikkomposisjonstipendiumet til Prix de Rome, en forutsetning som skulle føre til at han studerte i Roma i tre år. Her ble hans talent utviklet mens han skrev verker så som operaen Don Procopio. Ser man bort ifra perioden i Roma, levde Bizet i Parisområdet hele livet.
I Paris komponerte han operaen Les pêcheurs de perles (Perlefiskerne) for Theatre-Lyrique i 1863 og skrev også på denne tiden operaen La jolie fille de Perth, samt de populære L'Arlésienne-suitene som opprinnelig ble laget som scenemusikk for et skuespill, og Jeux d'enfants (Barneleker) for piano.
Hans Aanrud
Han ble født på gården Aanrud i Auggedalen i Vestre Gausdal. Han var flittig og dyktig på skolen, og begynte å studere jus, men gikk senere over til filologi. Etter utdanningen jobbet han blant annet som huslærer, kritiker i ulike aviser, teatersjef, litterær dramaturg og foreningsformann.
Georges Bizet
Karrière
Han komponerte også den romantiske operaen Djamileh som ofte er sett på som en forløper til Carmen fra 1875. Den sistnevnte operaen er Bizets mest kjente verk og er basert på romanen med samme tittel som er skrevet i 1846 av Prosper Mérimée. Bizet komponerte tittelrollen for en mezzosopran.
Hans Aanrud
I 1887 debuterte Aanrud som forfatter i Nyt Tidsskrift med fortellingen «Hvordan Vårherre fikk høyet til Asmund Bergemellom», og senere kom han med en rekke novellesamlinger, for eksempel Fortellinger (1891), En vinternatt og andre fortellinger (1896) og Fyrabendsarbeide (1921). Han skrev også fem barnebøker; Storkarer (1896), Sidsel Sidsærk og andre kjerringemner (1903), Småfe (1906), Sølve Solfeng (1910) og En odelsbonde og andre fortellinger for barn (1917), samt tre komedier; Storken (1895), Høyt til hest (1901) og Hanen (1906).
Georges Bizet
Karrière
Carmen ble ikke godt mottatt i begynnelsen, men fikk etterhvert ros fra velkjente samtidige komponister som Claude Debussy, Camille Saint-Saëns og Pjotr Tsjajkovskij.
Sanger
(med tekstdikter/ år)
Hans Aanrud
Aanrud gjorde Gausdal kjent fordi det var nettopp her handlingen i det meste han skrev gikk for seg, selv om det aldri ble direkte nevnt i tekstene. Men alle visste at Aanrud var en hjemstedsdikter, så leserne ble likevel kjent med bygda gjennom det han skrev.
Bic Runga
Når det gjelder uttalen av navnet «Bic», har hun sagt følgende: «Du uttaler det Bec heller enn Bic. Det er kinesisk; det er en underlig vokallyd som ikke ser ut til å kunne oversettes i Australia. Det betyr jadens farge, som jeg går ut i fra bare er grønn.»
Hans Aanrud
Hans Aanrud døde i 1953, nesten 90 år gammel, frisk og aktiv til det siste. Wilhelmine (døde i 1929) og Hans Aanrud er gravlagt på Langset kirkegård i Eidsvoll.
Bic Runga
Både Elton John og Led Zeppelins Jimmy Page sies å være blant Bic Rungas fanskare.
Runga ble i 2006 gjort til medlem av den newzealandske ordenen New Zealand Order of Merit.
Biografi og musikalsk karriere
Runga ble født i Christchurch. Hennes mor, Sophia Tang, kinesisk malaysier og sanger i Malaysia da hun møtte Joseph Runga, maorier og soldat på permisjon fra krigen i Vietnam. De flyttet til New Zealand for å leve sammen.
4-toppersturen
4-toppersturen er en turmarsj over de fire viktigste fjelltoppene rundt tettstedet Melbu på Hadseløya i Vesterålen, og som leder fram til 4-toppers-merket. Turmarsjen arrangeres av Hadsel Folkedanslag og er en av aktivitetene under Sommer-Melbu, en årlig festival og seminarrekke arrangert på stedet hvert år. Under Sommer-Melbu deltar profilerte deltakere hvert år på en mini-versjon av turen ved å besøke en av fjelltoppene – Haugnyken.
Bic Runga
Biografi og musikalsk karriere
Runga vokste opp i Hornby, et bostadsområde vest i Christchurch, i en musikalsk familie. Allerede fra fireårsalderen begynte hun å spille inn sanger sammen med sine søstre Boh og Pearl. Rungas eldre søster Boh er i dag vokalist i rockebandet Stellar* mens Pearl er innspillingsmusiker.
Runga lærte seg å spille trommer da hun var elleve år, og gitar da hun var fjorten. På omtrent samme tid lærte seg også å spille piano. Hun gikk på den videregående skolen Cashmere High School og ble i ulike skolegrupper og framførte sammen med lokale jazzgrupper mens hun ennå var i tenårene.
Første utgivelser
Runga og Kelly Horgan ble i 1993 med i Smokefreerockquest, en årlig musikkonkurranse for unge musikere, i Christchurch under navnet «Love Soup». De vant en tredjeplass og platekontrakt med plateselskapet Pagan Records. Med støtte fra et statlig stipend innspilte Runga en EP, Drive, i Wellington. Hun var misfornøyd med den retningen som hennes musikk hadde tatt og flyttet til Auckland i 1994. Her benyttet et år med å skrive musikk og spille.
Millennium (TV-serie)
Millennium er en amerikansk krim- og thrillerserie som gikk på Fox fra 1996 til 1999. Serien handlet om den tidligere FBI-agenten Frank Black (Lance Henriksen) som hadde som oppgave å infiltrere undergrunnsmiljøer for å forhindre at verden falt i gale hender på vei mot år 2000. Black hadde en unik evne til å sette seg inn i tankene til en morder. Serien ble skapt av Chris Carter og ble oppfattet som en slags oppfølger til The X-Files, som for øvrig også ble skapt av Carter.
I Norge gikk serien på TVNorge fra 1997.
Serien ble filmet i Vancouver, Britisk Columbia, Canada.
Rolle
(utvalg)
4-toppersturen
Turen har tradisjonelt gått over fjelltoppene
Tidligere deltakere i mini-turen til Haugnyken omfatter blant annet Thorvald Stoltenberg og Winnie Mandela.
Selhurst Park
Selhurst Park er et fotballstadion i bydelen Croydon i Sør-London, England og er hjemmebanen til Crystal Palace FC. Stadionet ble bygget i 1922 og har også blitt brukt av klubbene Charlton Athletic, som i 1986 ble tvunget ut av sin hjemmebane The Valley, og fra 1991 til 2003 av Wimbledon FC.
Tribuneseksjonene heter Holmesdale Stand, Arthur Wait Stand, Croydon Advertiser Family Stand og Main Stand. Tilskuerrekorden er på 51 482 og ble satt mot Burnley FC i fjerde runde i FA-cupen den 11. mai 1979. Det har vært planer om å fornye tribunen Main Stand, nærmest identisk lik Holmesdale Road Stand, men på grunn av protester fra lokalbefolkningen har dette blitt lagt på is. Klubben kan nå muligens bli tvunget til å se etter nye områder for å bygge et helt nytt stadion.
Rognes stasjon
Rognes stasjon er en ubetjent jernbanestasjon på Rørosbanen ved Rognes i Midtre Gauldal kommune i Trøndelag fylke. Stasjonen ble åpnet under navnet Rognæs i 1876, som var ett år før hele strekningen av Rørosbanen stod ferdig, og stasjonebygningen ble oppført året etter med tegninger av Peter Andreas Blix. Stasjonen fikk den nåværende navneformen i 1894.
Den 24. august 1940 ble hele stasjonsområdet og mye av jernbanesporet i dalføret Gauldalen rammet av flom i Gaula på grunn av langvarig regnvær, noe som førte til at hele stasjonsområdet falt i elva. En ny stasjon ble derfor bygget om lag 400 meter lenger sør i 1945 etter tegninger av NSB Arkitektkontor, og denne var betjent frem til 1958 da den ble nedlagt for all trafikk.
I 1974 ble Rognes stasjon nedgradert til en holdeplass, og den nåværende holdeplasen ble oppført rundt 200 meter lenger sør for stasjonen i 1974. Den tidligere stasjonsbygningen eies i dag av private og benyttes til boligformål. Rognes ligger 95,9 meter over havet mens avstanden til Oslo S er på 498,36 km.
Teddy Wilson
Theodore Shaw «Teddy» Wilson (født 24. november 1912 i Austin i Texas, død 31. juli 1986 i New Britain i Connecticut) var en amerikansk jazzmusiker (piano) og orkesterleder, kjent som en av swingjazz-epokens ledende.
Wilson voks opp i Alabama, var i «Speed Webb» med broren Gus Wilson trombone (Detroit, 1929), før han erstattet Art Tatum i Milt Seniors band (Ohio). Deretter var han i Louis Armstrongs orkester (Chicago, 1932) og Benny Carters «Chocolate Dandies» (New York City, 1933), før han ble med i Benny Goodman's band (1935–39). Han medvirket på utgivelser med Willie Bryants band (1934–35), samt Billie Holiday, Lena Horne, Ella Fitzgerald og Lester Young. Senere ledet han eget storband (1939), egen sekstett på «Cafe Society» (1940–44), egen trio, samt var husmusiker for CBS. Han jobbet siden som foreleser ved The Juilliard School (1945–52), ellers som frilans, og turnerte med Goodman i Sovjet (1962). Mot slutten var han i trio med sine sønner Teddy bass og Steven trommer.
Wilson var forbilde for det norske begrepet Kløverjazz (i tillegg besto trekløveret av Roy Eldridge og Chu Berry). Teddy Wilson spilte en rekke ganger med skandinaviske musikere, først med Yngve Åkerberg på bass og Jack Norén på trommer, på Piano pastries (1952).
Med Niels-Henning Orsted Pedersen bass og William Schiøpffe/Bjarne Rostvold trommer utkom The noble art of T.W. (1968). Wilson figurerer på Ben Websters Live at Stampen (1969–73), og medvirket også Rowland Greenberg.
I trio med danske Jesper Lundgaard på bass og Ed Thigpen på trommer utkom Revisits the Goodman years (1980).
Hangzhou
Hangzhou (kinesisk: 杭州; pinyin: Hángzhōu, tidligere romanisert Hangchow; Hangzhoudialekt: ɦaŋ tsei) er en kinesisk sub-provinsiell storby som er hovedstad i provinsen Zhejiang. Den ligger 180 km sørvest for Shanghai. Befolkningen innen bygrensene anslås (2004) til 1 881 000, men hele subprefekturet har 6,16 millioner innbyggere.
Byen er kjent for sin vakre beliggenhet, med innsjøen Xihu («vestsjøen»), som fremheves særlig. Innsjøen forbindes med Qiangtangelven, som munner ut i Hangzhou-bukten. Frem til byens nær totale ødeleggelse under Taipingopprøret i 1862 var den kjent som en av Øst-Asias vakreste byer. Hángzhōu ligger ved sørenden av Den store kinesiske kanal.
Historie
Den syv tusen år gamle neolittiske hemudukulturen ble oppdaget i dette området. Dette var den første risdyrkende kulturen i det sørøstre Kina.
Denne vestre delen av dagens Zhejiang-provins var fra senest 700-tallet f.Kr. en del av den gamle staten Wu. Wus kjerneområde var i provinsen Jiangsu. Wu lå fra 510 f.Kr. i stadige kriger med den østlige nabostaten Yue, som dominerte det vestlige Zhejiang. Yue viste seg å være den sterkere part, og erobret Wu i 473 f.Kr.. Fra da ble det innlemmet i den løse føydalstaten Zhou, men beholdt i virkeligheten sin selvstendighet. Yue ble i sin tur erobret av andre slike lensstater, først av Chu i 334 f.Kr. og til sist av Qin i 223 f.Kr..
Byen Hángzhōu ble grunnlagt under Qin-dynastiet. Navnet Hángzhōu er første gang kildefestet i 589. Bymuren ble bygd under Sui-dynastiet (591). Den var hovedstad for kongedømmet Wu Yue under De fem dynastiers og ti kongedømmers tid på 900-tallet.
Byens eldste buddhisttempel antas å være Lingyin Si («sjelens hvile»), som imidlertid er blitt ødelagt og gjenoppbygd en rekke ganger, som mye annet i byen. Det nåværende tempelbygget ble ferdig i 1910.